Г1аролехь волчу къоначу эпсарна цу тайпа некъакехат цкъа а гина дацара. Я иштта б1оновкъа баха арабаьлла доьзал а ца гинера. 1уьйранна, постана инспекци еш йолу, отряд яра кхуза кхаьчна, дехьо хин бердаца лаьттах яьхначу тоьли чохь сада1а д1анисйина. Шайн шеко йолу, адамаш, я церан кехаташ инспекцина гайта деза аьлла омра динера царна хьалхаваьлла веанчу полковника. Цундела, некъахошка бехк ца биллар а дехна, постан хьаькамаш болчу вахара къона эпсар, кхеран кехат а эцна.